‘મર્દાની’માં દર્શાવવામાં આવેલો વાસ્તવિકતાનો બીજો અને વરવો આયામ એટલે સેક્સ-ટ્રાફિકિંગ. એ હકીકત છે કે આપણા દેશમાંથી રોજના હિસાબે બાળકીઓ ગાયબ થાય છે, જેમાંથી મોટા ભાગની બાળકીઓની કોઈ જ ભાળ નથી મળતી. ફિલ્મ પોતે યુનાઇટેડ નેશન્સના આંકડા ટાંકીને આ વાત કહે છે. એ બાળકીઓને અત્યંત ખરાબ રીતે અપમાનિત કરીને અતિઘૃણાસ્પદ એવા વેશ્યાવૃત્તિના ધંધામાં દુનિયાભરમાં ધકેલી દેવાય છે, પરંતુ અફસોસ કે એ અખબારોના કોઈ ખૂણે સમાચારો બનીને રહી જાય છે. હચમચાવી મૂકે એવું આ વિષચક્ર પ્રદીપ સરકારે એવી રીતે ઝીલ્યું છે કે આપણે ધþૂજી ઊઠીએ.